# Discovery űrrepülőgép

### A Wikipédiából, a szabad lexikonból.

Discovery
Orbiter jelzés: | OV-103
Ország: | USA
Pályázat elnyerése: | 1979. január 29.
Elnevezés: | RRS Discovery után
Első repülés: | STS-41D 1984. augusztus 30 – 1984. szeptember 5
Utolsó repülés: | STS-121 2006. július 4. – 2006. július 17.
Küldetések száma: | 32
Űrhajósok: | 199
Űrben eltöltött idő: | 268.62 nap
Keringések: | 4 229
Megtett távolság: | 176 657 672 km
Indított űreszközök: | 26
Dokkolás a Mir-hez: | 1
Dokkolás az ISS-hez: | 6
Helyzet: | használatban

A Discovery űrrepülőgép (OV-103) a három használatban lévő Space Shuttle egyike. 1984-ben repült először (STS-41D), ez volt a harmadik amerikai űrrepülőgép és jelenleg a legidősebb. Műholdakat, űrszondákat indított, kutatórepüléseket végzett és részt vett a Nemzetközi Űrállomás építésében.

Nevét korábbi kutatóhajókrál kapta, köztük a HMS Discovery, amely részt vett James Cook harmadik felfedezőútján, Henry Hudson Discovery hajója, amelyet 1610-1611-ben használtak az északnyugati átjáró keresésében, és az RRS Discovery, Robert Falcon Scott és Ernest_Shackleton 1901-1904-es antarktiszi expedíciójának hajója. A Discovery űrrepülőgéppel indították az Ulysses űrszondát, három TDRS műholdat, a Hubble-űrtávcsövet és ezzel végezték a második és harmadik karbantartó repülést a Hubble-nél. Az 1986-os Challenger-katasztrófa és a 2003-as Columbia-katasztrófa után a Discovery végezte el az első próbarepülést. 1998. októberében a Discovery fedélzetén utazott John Glenn, az első amerikai Föld körüli pályán és akkor 77 évesen a világ legidősebb űrhajósa. A tervek szerint a Discoveryt 2010-ben vonják ki használatból.

## [szerkesztés] Repülések

A Discovery űrrepülőgép 2006. júliusáig 32-szer repült, 214.95 napot töltött az űrben, 3808 keringést végzett és összesen 158 859 429 km-t repült. A Discovery hajtotta végre a legtöbb különálló repülést az összes eddigi űrhajó közül és ezt valószínűleg még sokáig megtartja, egyetlen tervezés alatt álló űreszköz élettartama sem több 10 repülésnél.

### [szerkesztés] STS-41D

1984. augusztus 30-án két távközlési műholddal a fedélzetén indították első útjára a Discoveryt. A küldetés sikerrel végződött.

### [szerkesztés] STS-114

2005. július 26-án a Discovery megkezdte az STS-114 küldetést a Nemzetközi Űrállomáshoz, amely az első volt a Columbia-katasztrófa után. Az indításkor készült felvételeken látszik, hogy a külsô üzemanyagtartályról egy szigetelődarab válik le, de nem éri el az orbitert. A probléma felfedezése után a NASA újra felfüggesztette az űrrepülőgépek további repüléseit, amíg meg nem kapják a hiba okát. A küldetés alatt az űrhajósok egy űrsétán eltávolítottak egy réskitöltő elemet az orrrészről.

A Discovery visszatérését 2005. augusztus 7-re tervezték, de a küldetést a rossz idôjárás miatt meg kellett hosszabbítani. Végül augusztus 9-én szállt le az Edwards-légibázison, 9.3 millió km-es repülés után.

### [szerkesztés] STS-121

Az STS-121 volt a második próbarepülés a Columbia-katasztrófa után és a Space Shuttle 115. repülése. Eredetileg az Atlantis kellett volna repüljön a Nemzetközi Űrállomásra, de az STS-114-en leválló szigetelődarab miatt az STS-121-t 2006. júliusára halasztották és a NASA a Discovery mellett döntött.

Az indításra 2006. július 4-én került sor. A fedélzeten volt az olasz építésű Leonardo utánpátlást szállító modult és Thomas Reiter európai űrhajós, aki az orosz Pavel Vinogradov és az amerikai Jeffrey Williams mellett a Nemzetközi Űrállomás akkori személyzetének harmadik tagja. A Discovery 2006. július 17-én szállt le sikeresen a Kennedy Űrközpontba.

Repülések: STS-41D, STS-51A, STS-51C, STS-51D, STS-51G, STS-51I, STS-26, STS-29, STS-33, STS-31, STS-41, STS-39, STS-48, STS-42, STS-53, STS-56, STS-51, STS-60, STS-64, STS-63, STS-0, STS-82, STS-85, STS-91, STS-95, STS-96, STS-103, STS-92, STS-102, STS-105, STS-114, STS-121

## [szerkesztés] Külső hivatkozások

A Wikimedia Commons tartalmaz Discovery űrrepülőgép témájú médiaállományokat.

### [szerkesztés] Külföldi oldalak

- Shuttle Orbiter Discovery (OV-103)
- Return to Flight mission STS-114 and STS-121

Space Shuttle űrrepülőgépek
Enterprise | Columbia | Challenger | Discovery | Atlantis | Endeavour

A lap eredeti címe "http://hu.wikipedia.org../../../d/i/s/Discovery_%C5%B1rrep%C3%BCl%C5%91g%C3%A9p.html"

Kategóriák: Űrhajók | Space Shuttle

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Afrikaans
- Български
- Česky
- Dansk
- Deutsch
- Español
- فارسی
- Suomi
- Français
- עברית
- Bahasa Indonesia
- Italiano
- 日本語
- Nederlands
- Norsk (nynorsk)
- Norsk (bokmål)
- Polski
- Português
- Русский
- Slovenčina
- Slovenščina
- Svenska
- ไทย
- Türkçe
- Tiếng Việt
- 中文